title: Komisjoni rakendusmäärus (EL) 2021/669, 23. aprill 2021, milles käsitletakse loa andmist Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud tehniliselt puhta L-lüsiinmonovesinikkloriidi ja vedela L-lüsiini aluse kasutamiseks kõikide loomaliikide söödalisandina (EMPs kohaldatav tekst)

text:
                  26.4.2021

                  ET

                  Euroopa Liidu Teataja

                  L 141/7

         KOMISJONI RAKENDUSMÄÄRUS (EL) 2021/669,
         23. aprill 2021,
         milles käsitletakse loa andmist Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud tehniliselt puhta L-lüsiinmonovesinikkloriidi ja vedela L-lüsiini aluse kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikli 7 lõikega 1 on esitatud loataotlused vedela L-lüsiini aluse ja tehniliselt puhta L-lüsiinmonovesinikkloriidi kasutamiseks toitainelise söödalisandina kõikide loomaliikide söödas ja joogivees. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (3)

                     Taotlustes käsitletakse Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedela L-lüsiini aluse ja tehniliselt puhta L-lüsiinmonovesinikkloriidi kasutamise lubamist söödalisandina kõikide loomaliikide puhul ning nende liigitamist söödalisandite kategooria „toitainelised lisandid“ funktsionaalrühma „aminohapped, nende soolad ja analoogid“.

                     (4)

                     Euroopa Toiduohutusamet (edaspidi „amet“) jõudis oma 30. septembri 2020. aasta (2) ja 18. novembri 2020. aasta, (3) (4) arvamustes järeldusele, et kavandatud kasutustingimuste juures ei avalda Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedel L-lüsiini alus ja tehniliselt puhas L-lüsiinmonovesinikkloriid kahjulikku mõju loomade ega tarbijate tervisele ega keskkonnale. Ametil oli võimalik teha järeldusi Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedela L-lüsiini aluse ja tehniliselt puhta L-lüsiinmonovesinikkloriidi ohutuse kohta kasutaja jaoks. Amet märkis, et Corynebacterium casei KCCM 80190 abil toodetud tehniliselt puhast L-lüsiinmonovesinikkloriidi ja vedelat L-lüsiini alust peetakse sissehingamisel ohtlikuks ning et Corynebacterium casei KCCM 80190 abil toodetud tehniliselt puhas L-lüsiinmonovesinikkloriid on kergelt silmi ärritav. Seepärast tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Amet jõudis järeldusele, et Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedel L-lüsiini alus ja tehniliselt puhas L-lüsiinmonovesinikkloriid on kõikide loomaliikide jaoks tõhusad asendamatu aminohappe L-lüsiini allikad. Söödalisandina kasutatava L-lüsiini täieliku tõhususe tagamiseks mäletsejate puhul tuleks seda kaitsta lagunemise eest vatsas. Oma arvamustes viitas amet ühele varasemale seisukohale, mis on seotud aminohapete võimaliku tasakaalustamatusega ja hügieeniküsimustega olukorras, kus neid manustatakse joogiveega. Amet ei teinud siiski ettepanekut söödalisandina kasutatava L-lüsiini maksimumsisalduse kohta. Seega on asjakohane ette näha, et kõnealuse söödalisandi ja seda sisaldava eelsegu etiketil esitatakse hoiatus, et tuleb võtta arvesse kõikide asendamatute ja tinglikult asendamatute aminohapete olemasolu söödas, eriti juhul, kui L-lüsiini manustatakse aminohappena joogiveega.

                     (5)

                     Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määruse (EÜ) nr 1831/2003 kohaselt asutatud referentlabori aruanded söödas sisalduva kõnealuse söödalisandi analüüsimise meetodi kohta.

                     (6)

                        Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedela L-lüsiini aluse ja tehniliselt puhta L-lüsiinmonovesinikkloriidi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse söödalisandi kasutamiseks vastavalt käesoleva määruse lisas esitatud tingimustele.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud aineid, mis kuuluvad söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. aprill 2021

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal (2020); 18(11): 6285.

            (3)  EFSA Journal (2020); 18(12): 6333.

            (4)  EFSA Journal (2020); 18(12): 6334.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Söödalisandi sisaldus milligrammides 12 % niiskusesisaldusega täissööda kilogrammi kohta

                           Kategooria: toitainelised lisandid.

                           Funktsionaalrühm: aminohapped, nende soolad ja analoogid

                        3c320

                        –

                        Vedel L-lüsiini alus

                           Söödalisandi koostis

                        L-lüsiini vesilahus, mis sisaldab vähemalt 50 % L-lüsiini

                        Kõik loomaliigid

                        –

                        –

                        –

                                    1.

                                    Söödalisandi etiketile märgitakse lüsiinisisaldus.

                                    2.

                                    Vedelat L-lüsiini alust võib turule lasta ja kasutada söödalisandina preparaadi kujul.

                                    3.

                                    Söödalisandit võib manustada ka joogiveega.

                                    4.

                                    Söödalisandi ja eelsegu etiketil esitatakse järgmine teave: „L-lüsiini lisamisel, eriti joogiveele, tuleks arvesse võtta kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                                    5.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit, kaitseprille ja kaitsekindaid.

                        16. mai 2031

                           Toimeaine kirjeldus

                        L-lüsiin, mis on toodetud Corynebacterium casei KCCM 80190 abil kääritamise teel
                        Keemiline valem: NH2-(CH2)4-CH(NH2)-COOH
                        CASi number: 56-87-1

                           Analüüsimeetodid
                            (1)

                        Lüsiinisisalduse määramine söödalisandis ja eelsegus, mis sisaldab üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17180

                              Lüsiinisisalduse määramine eelsegus, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Lüsiinisisalduse määramine vees:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS)

                        3c326

                        –

                        Vedel L-lüsiini alus

                           Söödalisandi koostis

                        L-lüsiini vesilahus, mis sisaldab vähemalt 50 % L-lüsiini

                        Kõik loomaliigid

                        –

                        –

                        –

                                    1.

                                    Söödalisandi etiketile märgitakse lüsiinisisaldus.

                                    2.

                                    Vedelat L-lüsiini alust võib turule lasta ja kasutada söödalisandina preparaadi kujul.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid riske kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                        16. mai 2031

                           Toimeaine kirjeldus

                        L-lüsiin, mis on toodetud Corynebacterium glutamicum KCCM 80216 või Corynebacterium glutamicum KCTC 12307BP abil kääritamise teel
                        Keemiline valem: NH2-(CH2)4-CH(NH2)-COOH
                        CASi number: 56-87-1

                           Analüüsimeetodid
                            (1)

                        Lüsiinisisalduse määramine söödalisandis ja eelsegus, mis sisaldab üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17180

                              Lüsiinisisalduse määramine eelsegus, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Lüsiinisisalduse määramine vees:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS)

                        3c322

                        Tehniliselt puhas L-lüsiinmonovesinikkloriid

                           Söödalisandi koostis

                        L-lüsiinmonovesinikkloriidi pulber, mis sisaldab vähemalt 78 % L-lüsiini ja mille maksimaalne niiskusesisaldus on 1,5 %

                        Kõik loomaliigid

                        –

                        –

                        –

                                    1.

                                    Söödalisandi etiketile märgitakse lüsiinisisaldus.

                                    2.

                                    Tehniliselt puhast L-lüsiinmonovesinikkloriidi võib turule lasta ja kasutada söödalisandina preparaadi kujul.

                                    3.

                                    Söödalisandit võib manustada ka joogiveega.

                                    4.

                                    Söödalisandi ja eelsegu etiketil esitatakse järgmine teave: „L-lüsiini lisamisel, eriti joogiveele, tuleks arvesse võtta kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                                    5.

                                    Söödalisandi endotoksiinisisaldus ja võimalik tolmuna õhku eraldumine peavad olema sellised, et on tagatud, et ei ületata õhus esinevate endotoksiinide maksimumsisaldust  (2)1 600  RÜ/m3.

                                    6.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit, kaitseprille ja kaitsekindaid.

                        16. mai 2031

                           Toimeaine kirjeldus

                        L-lüsiinmonovesinikkloriid, mis on toodetud

                           Corynebacterium casei KCCM 80190 abil kääritamise teel
                        Keemiline valem: NH2-(CH2)4-CH(NH2)-COOH
                        CASi number: 657-27-2

                           Analüüsimeetodid
                            (1)

                        L-lüsiinmonovesinikkloriidi sisalduse määramine söödalisandis:

                                    —

                                    Food Chemical Codex’i „L-lysine monohydrochloride monograph“

                              Lüsiinisisalduse määramine söödalisandis ja eelsegus, mis sisaldab üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17180

                              Lüsiinisisalduse määramine eelsegus, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Lüsiinisisalduse määramine vees:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS)

                        3c327

                        Tehniliselt puhas L-lüsiinmonovesinikkloriid

                           Söödalisandi koostis

                        L-lüsiinmonovesinikkloriidi pulber, mis sisaldab vähemalt 78 % L-lüsiini ja mille maksimaalne niiskusesisaldus on 1,5 %

                        Kõik loomaliigid

                        –

                        –

                        –

                                    1.

                                    Söödalisandi etiketile märgitakse lüsiinisisaldus.

                                    2.

                                    Tehniliselt puhast L-lüsiinmonovesinikkloriidi võib turule lasta ja kasutada söödalisandina preparaadi kujul.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit ja kaitseprille.

                        16. mai 2031

                           Toimeaine kirjeldus

                        L-lüsiinmonovesinikkloriid, mis on toodetud

                           Corynebacterium glutamicum KCCM 80216 või Corynebacterium glutamicum KCTC 12307BP abil kääritamise teel
                        Keemiline valem: NH2-(CH2)4-CH(NH2)-COOH
                        CASi number: 657-27-2

                           Analüüsimeetodid
                            (1)

                        L-lüsiinmonovesinikkloriidi sisalduse määramine söödalisandis:

                                    —

                                    Food Chemical Codex’i „L-lysine monohydrochloride monograph“

                              Lüsiinisisalduse määramine söödalisandis ja eelsegus, mis sisaldab üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17180

                              Lüsiinisisalduse määramine eelsegus, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS) – komisjoni määrus (EÜ) nr 152/2009 (III lisa F osa)

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.

               (2)  Kokkupuute määr arvutatakse söödalisandi endotoksiinisisaldusest ja võimalikust tolmuna õhku eraldumisest lähtuvalt kooskõlas Euroopa Toiduohutusameti kasutatava meetodiga (EFSA Journal 2017; 15(3): 4705); analüüsimeetod: Euroopa farmakopöa 2.6.14 (bakteriaalsed endotoksiinid).


title: Komisjoni rakendusmäärus (EL) 2021/1367, 6. august 2021, teatavate kaupade klassifitseerimise kohta kombineeritud nomenklatuuris

text:
                  17.8.2021

                  ET

                  Euroopa Liidu Teataja

                  L 294/1

         KOMISJONI RAKENDUSMÄÄRUS (EL) 2021/1367,
         6. august 2021,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks perioodiks tuleks kehtestada kolm kuud.

                     (5)

                     Käesoleva määrusega ettenähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. august 2021

                  Komisjoni nimel

               maksunduse ja tolliliidu peadirektoraadi

                  peadirektor

                  Gerassimos THOMAS

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon (CN-kood)

                        Põhjendused

                        (1)

                        (2)

                        (3)

                        Neljarattaline sõiduk 24 V 800 W alalisvoolu elektrimootoriga, mida käitatakse kahe laaditava 12 V akuga kumbki võimsusega 45 ampertundi. Sõiduk on umbes 65 cm lai, 125 cm pikk ja 129 cm kõrge (mõõdetuna seljatoest; 85 cm allalastud seljatoega). Selle kogumass on umbes 107 kg (108 kg koos akudega). Suurim lubatud koormus on umbes 130 kg.
                        Sõidukil on järgmised karakteristikud:

                                    —

                                    esi- ja tagaosa ühendav horisontaalne platvorm, mida ei saa ühelgi viisil kasutaja vajadustele kohandada (nt kokku lükata ega kallutada) mingil viisil reguleerida (nt kokku lükata ega kallutada)

                                    —

                                    kaks vedrustatud telge, tagasillavedu ja 820 mm teljevahe,

                                    —

                                    kalde järskus 13 °,

                                    —

                                    pöördering 210 cm,

                                    —

                                    kaks paari õhkrehve (tagumised rehvid on eesmistest suuremad),

                                    —

                                    konfigureeritav, reguleeritava kõrgusega pöördiste koos tugede ja käetugede ning libisemiskindla pinnaga jalgadele,

                                    —

                                    reguleeritav kokkukäiv roolisammas ovaalse juhtrauaga,

                                    —

                                    esi- ja tagatuled, suunatuled ja tahavaatepeeglid.

                              Roolisambal on ka armatuurlaud, millel asuvad lülitid, püsikiirusehoidja, helisignaali nupp, mootori tühikäigunupp, suunatulelüliti, tulede lüliti, aku laetuse seisundi näidik ja kiiruse regulaator.
                        Sõidukil on kaks käsitsi käitatavat hooba kiirendamiseks, pidurdamiseks ja tagurdamiseks. Rooliseadet saab seadistada nii, et sõidukit on võimalik juhtida ühe käega.
                        Sõidukil on „tark“ elektromagnetiline regeneratiivpidurdussüsteem.
                        Täielikult laetud akudega on sõiduki maksimaalne sõiduulatus kuni 45 km ja maksimaalkiirus umbes 15–16 km/h.
                        Selle tagaosa võib varustada väikeste ratastega ümbermineku vastu, ostukorviga, jalutuskepihoidikuga jne.
                        Sõiduki võib transportimiseks tihedalt kokku pakkida.. Sõidukit võib kasutada maanteedel, kõnniteedel, jalgradadel, jalgteedel parkides, rattaradadel ja teatavatel vaba-aja maastikuradadel või jalakäijate aladel (nt ostutänavatel).
                        (Vt fotot) (*1)

                        8703 10 18

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8703 , 8703 10  ja 8703 10 18  sõnastusega.
                        Klassifitseerida sõiduriistana puuetega inimestele rubriiki 8713  ei või, kuna sõiduk ei ole spetsiaalselt kavandatud puuetega inimeste veoks ja sellel puudub erivarustus puude leevendamiseks.
                        Kuigi sõiduk on konstrueeritud selliselt, et rooliseadet saab juhtida ühe käega, sellel on mugav pöördiste tugedega ja libisemiskindel pind jalgadele (ning sellele võib fakultatiivselt paigaldada väikesed rattad ümbermineku vastu), ei kujuta need omadused endast objektiivselt puude leevendamiseks mõeldud erivarustust (vt ka kombineeritud nomenklatuuri selgitavad märkused alamrubriigi 8713 90 00  kohta, harmoneeritud süsteemi selgitavad märkused rubriigi 8713  kohta ja HSi klassifitseerimisarvamus 8703.10/1).
                        Peale selle ei kuulu rubriigi 8713  alla eraldi reguleeritava roolisambaga sõidukid ja sõidukid, mille suurim kiirus ületab 10 km/h (vt ka kombineeritud nomenklatuuri selgitavad märkused alamrubriigi 8713 90 00  kohta).
                        Sõidukit kasutatakse inimeste veoks ja tollile esitamisel ei ole see tuvastatav sõidukina, mis on konstrueeritud üksnes puuetega inimestele (vt kohtuasi C-198/15)  (1), mis põhineb sõiduki objektiivsetel karakteristikutel ja omadustel, mida tuleb hinnata tollivormistuse ajal (vt kohtuasi C-286/15)  (2). Arvesse ei võeta sõiduki hilisemat tollivormistusjärgset modifitseerimist, samuti ka igasugust sõiduki hindamist, mida riigiametiasutus võib teha muul kui tollialastes õigusaktides sätestatud eesmärgil.
                        Sõiduk on reisijateveoks kasutatava sõiduki eriliik.
                        Seepärast tuleb see klassifitseerida CN-koodi 8703 10 18  alla kui peamiselt reisijateveoks kavandatud mootorsõiduk, samalaadselt golfiautole.

               (*1)  Foto on üksnes illustreeriv.

               (1)  Euroopa Kohtu 26. mai 2016. aasta otsus kohtuasjas Invamed Group Ltd jt vs. Commissioners for Her Majesty’s Revenue & Customs, C-198/15, ECLI:EU:C:2016:362.

               (2)  Euroopa Kohtu 26. mai 2016. aasta otsus kohtuasjas Latvijas propāna gaze, C-286/15, ECLI:EU:C:2016:363, punkt 33.


title: Komisjoni rakendusmäärus (EL) 2021/1369, 6. august 2021, teatavate kaupade klassifitseerimise kohta kombineeritud nomenklatuuris

text:
                  17.8.2021

                  ET

                  Euroopa Liidu Teataja

                  L 294/8

         KOMISJONI RAKENDUSMÄÄRUS (EL) 2021/1369,
         6. august 2021,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. august 2021

                  Komisjoni nimel

               maksunduse ja tolliliidu peadirektoraadi

                  peadirektor

                  Gerassimos THOMAS

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon (CN-kood)

                        Põhjendused

                        (1)

                        (2)

                        (3)

                        Elastsest riidest lint, laiusega umbes 5 cm ja massiga kuni 1 500  g/m2, mis on ühelt poolt kaetud sünteeskummist valmistatud liimainega.
                        Lint on rullitud tugitorule ja esitatakse tollile pappkarpides, milles on 16 või 24 rulli, mille igaühe läbimõõt on umbes 7,5 cm. Pakendil ei ole märget, et lindid on ette nähtud meditsiiniliseks kasutuseks.
                        Lint esitatakse tollile lindina, mida kasutatakse liigeste kaitsmiseks sportimisel.
                        Vt fotod  (*1)

                        5906 10 00

                        Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 59 märkuse 4 punkti a ning CN-koodide 5906  ja 5906 10 00  sõnastusega.
                        Toodet ei ole immutatud ega kaetud raviainetega. Sellel ei ole ka objektiivseid omadusi, mis osutaksid, et see on spetsiaalselt kavandatud kasutamiseks meditsiinis, kirurgias, hambaravis või veterinaarias. Lisaks ei ole pakendil märget selle kohta, et toode on ette nähtud meditsiiniliseks kasutuseks. Järelikult ei või toodet klassifitseerida rubriigi 3005  alla (vt ka HSi selgitavaid märkusi rubriigi 3005  kohta, kolmas lõik). Seega tuleb toode klassifitseerida vastavalt koostismaterjalile.
                        Seepärast tuleb toode klassifitseerida CN-koodi 5906 10 00  alla kui kleeplint laiusega kuni 20 cm.

               (*1)  Foto on üksnes illustreeriv.


title: Komisjoni rakendusmäärus (EL) 2021/2307, 21. oktoober 2021, millega kehtestatakse eeskirjad dokumentide ja teatiste kohta, mida nõutakse liitu importimiseks ette nähtud mahepõllumajanduslike ja üleminekuaja toodete puhul (EMPs kohaldatav tekst)

text:
                  27.12.2021

                  ET

                  Euroopa Liidu Teataja

                  L 461/30

         KOMISJONI RAKENDUSMÄÄRUS (EL) 2021/2307,
         21. oktoober 2021,
         millega kehtestatakse eeskirjad dokumentide ja teatiste kohta, mida nõutakse liitu importimiseks ette nähtud mahepõllumajanduslike ja üleminekuaja toodete puhul
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 30. mai 2018. aasta määrust (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007, (1) eriti selle artikli 39 lõike 2 punkte b ja c ning artikli 43 lõiget 7,
         ning arvestades järgmist:

                     (1)

                     Määruse (EL) 2018/848 artikli 45 lõike 1 kohaselt võib toodet importida kolmandast riigist, et viia see liidu turule mahepõllumajandusliku või üleminekuaja tootena. Seepärast on vaja kehtestada teatavate ettevõtjate jaoks liidus üksikasjalikud eeskirjad, mis käsitlevad saadetisi liitu sisenemisel ja pärast saadetise või selle osa liidus vabasse ringlusse lubamist. Need ettevõtjad on importijad, kes esitavad saadetise liidus vabasse ringlusse lubamiseks, või nende nimel tegutsevad ettevõtjad, ning esimesed kaubasaajad ja kaubasaajad, kes saadetise või osa saadetisest vastu võtavad.

                     (2)

                     Selleks et luua saadetiste ametliku kontrolli süsteem, millega tagatakse jälgitavus, peaks importija teatama pädevale asutusele ja oma kontrolliasutusele või kontrollorganile saadetise saabumisest ette, esitades asjakohase teabe kontrollsertifikaadil, mis on ette nähtud komisjoni delegeeritud määrusega (EL) 2021/2306 (2).

                     (3)

                     Lisaks on vaja sätestada üksikasjalikud eeskirjad kontrollsertifikaadi väljavõtte sisu ja selle väljastamise tehniliste vahendite kohta.

                     (4)

                     Importija, esimene kaubasaaja ja kaubasaaja peaksid kontrolliasutuste või kontrollorganite nõudmise korral esitama kontrollsertifikaadi või kontrollsertifikaadi väljavõtte. On vaja sätestada täiendavad kohustused seoses teabega, mille importija, esimene kaubasaaja ja kaubasaaja peavad vastavalt esitama määruse (EL) 2018/848 artikli 39 lõike 1 punkti d alapunktis i osutatud mahepõllumajandusliku või üleminekuaja tootmisüksuse kirjelduses.

                     (5)

                     Selleks et tagada nõuete rikkumise juhtumite nõuetekohane kontroll, peaksid liikmesriigid ja komisjon jagama mahepõllumajanduse teabesüsteemi kaudu teavet iga nõuete rikkumise kahtluse või tuvastatud nõuete rikkumise kohta, mille avastas liikmesriigi pädev asutus saadetise kontrollimisel.

                     (6)

                     Seoses paberkandjal kontrollsertifikaadi ja kontrollsertifikaadi paberkandjal väljavõttega, mis on kinnitatud paberkandjal käsitsi allkirjaga vastavalt delegeeritud määrusele (EL) 2021/2306, on vaja sätestada üleminekunõuded sellise sertifikaadi ja selle väljavõtete kasutamiseks esimese kaubasaaja ja kaubasaaja poolt ning nõue, et selline sertifikaat ja selle väljavõtted peavad olema kaubaga kaasas kuni esimese kaubasaaja ja kaubasaajani.

                     (7)

                     Selguse ja õiguskindluse huvides tuleks käesolevat määrust kohaldada alates määruse (EL) 2018/848 kohaldamise kuupäevast.

                     (8)

                     Käesoleva määrusega ettenähtud meetmed on kooskõlas mahepõllumajandusliku tootmise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesolevas määruses sätestatakse eeskirjad, mis käsitlevad:

                        a)

                        importijate, saadetiste eest vastutavate ettevõtjate, esimeste kaubasaajate ja kaubasaajate kinnitusi ja teateid kolmandatest riikidest toodete importimiseks eesmärgiga viia need tooted liidu turule mahepõllumajanduslike või üleminekuaja toodetena; ning

                        b)

                        liikmesriikide pädevate asutuste teatist saadetiste kahtlustatava või tuvastatud nõuete rikkumise kohta.

            Artikkel 2
            Mõisted
            Käesolevas määruses kasutatakse järgmisi mõisteid:

                        (1)

                        „importija“ – liidus asuv füüsiline või juriidiline isik, kelle suhtes kohaldatakse määruses (EL) 2018/848 osutatud kontrollisüsteemi ja kes esitab saadetise liidus vabasse ringlusse lubamiseks kas ise või esindaja kaudu;

                        (2)

                        „saadetise eest vastutav ettevõtja“ – delegeeritud määruse (EL) 2021/2306 artikli 6 lõike 4 ja komisjoni delegeeritud määruse (EL) 2019/2123 (3) tähenduses kas importija või liidus asuv füüsiline või juriidiline isik, kes esitab importija nimel piiripunktis saadetise;

                        (3)

                        „esimene kaubasaaja“ – liidus asuv füüsiline või juriidiline isik, kelle suhtes kohaldatakse määruses (EL) 2018/848 osutatud kontrollisüsteemi ja kellele importija saadab saadetise pärast vabasse ringlusse lubamist ning kes võtab selle vastu edasiseks ettevalmistamiseks ja/või turustamiseks;

                        (4)

                        „kaubasaaja“ – liidus asuv füüsiline või juriidiline isik, kelle suhtes kohaldatakse määruses (EL) 2018/848 osutatud kontrollisüsteemi ja kellele importija tarnib saadetise osadeks jagamisel saadud partii pärast vabasse ringlusse lubamist ning kes võtab selle vastu edasiseks ettevalmistamiseks ja/või turustamiseks;

                        (5)

                        „saadetis“ – Euroopa Parlamendi ja nõukogu määruse (EL) 2017/625 (4) artikli 3 punktis 37 määratletud saadetis, kuhu kuuluvad tooted, mis on ette nähtud liidus mahepõllumajanduslike või üleminekuaja toodetena turule viimiseks; kuid mahepõllumajanduslike ja üleminekuaja toodete puhul, mis on komisjoni delegeeritud määruse (EL) 2021/2305 (5) kohaselt vabastatud piiripunktis tehtavast ametlikust kontrollist, tähendab see ühe või mitme kombineeritud nomenklatuuri koodi alla kuuluva toote kogust, mis on hõlmatud üheainsa kontrollsertifikaadiga ning mida veab sama transpordivahend ja mis imporditakse samast kolmandast riigist.

            Artikkel 3
            Saabumisest etteteatamine

               1.   Importija või, kui see on asjakohane, saadetise eest vastutav ettevõtja teatab järgmistele üksustele ette iga saadetise saabumisest piiripunkti või vabasse ringlusse lubamise kohta, täites ja esitades komisjoni rakendusmääruse (EL) 2019/1715 (6) artikli 2 punktis 36 osutatud kaubanduse kontrolli- ja ekspertsüsteemis (TRACES) asjakohase osa kontrollsertifikaadist vastavalt delegeeritud määruse (EL) 2021/2306 lisas esitatud näidisele ja märkustele:

                           a)

                           delegeeritud määruse (EL) 2021/2306 artiklis 6 osutatud pädev asutus;

                           b)

                           importija kontrolliasutus või kontrollorgan.

               2.   Iga saadetise puhul, mille suhtes kohaldatakse piiripunktis ametlikku kontrolli, kohaldatakse lõiget 1 lisaks määruse (EL) 2017/625 artikli 56 lõike 3 punkti a kohastele nõuetele, mis käsitlevad saadetiste saabumise piiripunkti pädevate asutuste eelnevat teavitamist.

               3.   Lõike 1 kohane etteteatamine toimub kooskõlas komisjoni rakendusmääruses (EL) 2019/1013 (7) sätestatud miinimumaja nõuetega.

            Artikkel 4
            Kontrollsertifikaat ja kontrollsertifikaadi väljavõte

               1.   Importija ja esimene kaubasaaja täidavad kontrollsertifikaadi TRACESis järgmiselt:

                           a)

                           tolli eriprotseduure käsitlevasse lahtrisse 23 märgib importija TRACESis kogu teabe, välja arvatud teabe asjaomase pädeva asutuse tehtud kontrolli kohta;

                           b)

                           esimest kaubasaajat käsitlevasse lahtrisse 24 märgib importija TRACESis teabe, kui kolmanda riigi kontrolliasutus või kontrollorgan ei ole seda enne saadetise kontrollimist ja kontrollsertifikaadi pädeva asutuse poolt kinnitamist täitnud; ning

                           c)

                           esimese kaubasaaja kinnitust käsitleva lahtri 31 täidab TRACESis esimene kaubasaaja saadetise vastuvõtmisel pärast selle vabasse ringlusse lubamist.

               2.   Kui delegeeritud määruse (EL) 2021/2306 artikli 6 lõike 3 kohaselt saadetise kohta tehtud otsuses on märgitud, et saadetis lubatakse vabasse ringlusse, märgib importija kontrollsertifikaadi numbri Euroopa Parlamendi ja nõukogu määruse (EL) nr 952/2013 (8) artikli 158 lõikes 1 osutatud vabasse ringlusse lubamise tollideklaratsioonile.

               3.   Kui saadetis jagatakse tollijärelevalve all eri partiideks enne vabasse ringlusse lubamist vastavalt delegeeritud määruse (EL) 2021/2306 artikli 6 lõikele 6, täidab ja esitab importija iga partii kohta TRACESi kaudu kontrollsertifikaadi väljavõtte vastavalt käesoleva määruse lisas esitatud näidisele ja märkustele.
               Sama kehtib ka juhul, kui saadetis jagatakse pärast kontrollsertifikaadi kontrollimist ja kinnitamist delegeeritud määruse (EL) 2021/2306 artikli 7 lõike 3 kohaselt eri partiideks.
               Kui delegeeritud määruse (EL) 2021/2306 artikli 6 lõike 6 ja artikli 7 lõike 4 kohases kontrollsertifikaadi väljavõttes on partii kohta tehtud otsuses märgitud, et partii lubatakse vabasse ringlusse, märgitakse kontrollsertifikaadi väljavõtte number vabasse ringlusse lubamise tollideklaratsiooni, nagu on osutatud määruse (EL) nr 952/2013 artikli 158 lõikes 1.
               Kaubasaaja täidab partii vastuvõtmisel TRACESis kontrollsertifikaadi väljavõtte lahtri 13, kinnitades, et partii vastuvõtmisel vastab pakend või konteiner ja vajaduse korral kontrollsertifikaat määruse (EL) 2018/848 III lisa punktile 6.

               4.   Kontrollsertifikaadi väljavõte koostatakse selle liikmesriigi ametlikus keeles või ühes ametlikest keeltest, kus partii lubatakse vabasse ringlusse. Liikmesriik võib nõustuda sertifikaadi väljavõtte koostamisega mõnes muus liidu ametlikus keeles, millele lisatakse vajaduse korral kinnitatud tõlge.

            Artikkel 5
            Tõendavad dokumendid
            Asjaomase pädeva asutuse, kontrolliasutuse või kontrollorgani taotlusel esitab importija, esimene kaubasaaja või kaubasaaja kontrollsertifikaadi või vajaduse korral kontrollsertifikaadi väljavõtte, milles nad on nimetatud.

            Artikkel 6
            Tootmisüksuste ja tegevuste kirjeldus
            Kui importija deklareerib saadetise vabasse ringlusse lubamiseks, peab mahepõllumajandusliku või üleminekuaja tootmisüksuse ja määruse (EL) 2018/848 artikli 39 lõike 1 punkti d alapunktis i osutatud tegevuste täielik kirjeldus sisaldama järgmist:

                        a)

                        ruumid;

                        b)

                        tegevused, näidates ära liidus vabasse ringlusse lubamise kohad;

                        c)

                        muud rajatised, mida importija kavatseb kasutada imporditud toodete ladustamiseks kuni nende tarnimiseni esimesele kaubasaajale; ning

                        d)

                        kohustus tagada, et kõik imporditud toodete ladustamiseks kasutatavad rajatised esitatakse kontrollimiseks kontrolliasutusele või kontrollorganile või, kui need ladustamisrajatised asuvad teises liikmesriigis või piirkonnas, siis kontrolliasutusele või kontrollorganile, keda on selles liikmesriigis või piirkonnas kontrollimise eesmärgil tunnustatud.

                  Esimese kaubasaaja ja kaubasaaja puhul peab kirjeldus sisaldama saadetiste vastuvõtmiseks ja ladustamiseks kasutatavaid rajatisi.

            Artikkel 7
            Nõuete rikkumise kahtlusest või tuvastatud rikkumisest teatamine
            Kui delegeeritud määruse (EL) 2021/2306 artikli 6 kohasel saadetise nõuetele vastavuse kontrollimisel tekib nõuete rikkumise kahtlus või tehakse kindlaks nõuete rikkumine, teavitab asjaomane liikmesriik sellest viivitamata komisjoni ja teisi liikmesriike, kasutades selleks mahepõllumajanduse infosüsteemi (OFIS) ja komisjoni rakendusmääruse (EL) 2021/279 (9). II lisa 4. jaos esitatud vormi. Komisjon teavitab asjaomase kolmanda riigi pädevat asutust või asjakohasel juhul kontrolliasutust või kontrollorganit.

            Artikkel 8
            Paberkandjal kontrollsertifikaate ja nende väljavõtteid käsitlevad üleminekusätted

               1.   Delegeeritud määruse (EL) 2021/2306 artikli 11 lõike 2 kohaselt käsitsi allkirjastatud paberkandjal kontrollsertifikaat ja kõnealuse määruse artikli 11 lõike 5 kohaselt käsitsi allkirjastatud kontrollsertifikaadi paberkandjal väljavõte peavad olema kaubaga kaasas esimese kaubasaaja või kaubasaajani.

               2.   Lõikes 1 osutatud paberkandjal kontrollsertifikaadi saamisel kontrollib esimene kaubasaaja, kas kõnealusel sertifikaadil esitatud teave vastab TRACESis kõnealusel sertifikaadil esitatud teabele.
               Kui kontrollsertifikaadi lahtris 13 osutatud pakkeüksuste arvu ja kõnealuse sertifikaadi lahtrites 16 ja 17 esitatud teavet ei ole paberkandjal kontrollsertifikaadil täidetud või kui see teave erineb TRACESis sertifikaadil esitatud teabest, võtab esimene kaubasaaja arvesse TRACESis sertifikaadil esitatud teavet.

               3.   Pärast lõikes 2 osutatud kontrolli allkirjastab esimene kaubasaaja käsitsi paberkandjal kontrollsertifikaadi lahtri 31 ja saadab selle sertifikaadi lahtris 12 nimetatud importijale.

               4.   Importija hoiab lõikes 3 osutatud paberkandjal kontrollsertifikaati kontrolliasutusele või kontrollorganile kättesaadavana vähemalt kaks aastat.

               5.   Lõikes 1 osutatud kontrollsertifikaadi paberkandjal väljavõtte puhul allkirjastab kaubasaaja partii vastuvõtmisel käsitsi kõnealuse paberkandjal väljavõtte lahtri 13.

               6.   Partii vastuvõtja hoiab lõikes 5 osutatud kontrollsertifikaadi paberkandjal väljavõtet kontrolliasutustele ja/või kontrollorganitele kättesaadavana vähemalt kaks aastat.

               7.   Esimene kaubasaaja või vajaduse korral importija võib teha koopia lõikes 3 osutatud kontrollsertifikaadi paberkandjal väljavõttest, et teavitada artikli 5 kohaselt kontrolliasutusi ja kontrollorganeid. Kontrollsertifikaadi koopiale trükitakse või lüüakse templiga sõna „KOOPIA“.

               8.   Kaubasaaja või vajaduse korral importija võib teha koopia lõikes 5 osutatud kontrollsertifikaadi paberkandjal väljavõttest, et teavitada artikli 5 kohaselt kontrolliasutusi ja kontrollorganeid. Kontrollsertifikaadi koopiale trükitakse või lüüakse templiga sõna „KOOPIA“.

            Artikkel 9
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. oktoober 2021

                  Komisjoni nimel

                  president

               Ursula VON DER LEYEN

            (1)  ELT L 150, 14.6.2018, lk 1.

            (2)  Komisjoni 21. oktoobri 2021. aasta delegeeritud määrus (EL) 2021/2306, millega täiendatakse Euroopa Parlamendi ja nõukogu määrust (EL) 2018/848 eeskirjadega, mis käsitlevad liitu importimiseks ette nähtud mahepõllumajanduslike ja üleminekuaja toodete saadetiste ametlikku kontrolli ning kontrollsertifikaati (vt käesoleva Euroopa Liidu Teataja lk 13).

            (3)  Komisjoni 10. oktoobri 2019. aasta delegeeritud määrus (EL) 2019/2123, millega täiendatakse Euroopa Parlamendi ja nõukogu määrust (EL) 2017/625 selles osas, millistel juhtudel ja tingimustel võib teatavate kaupade identsus- ja füüsilist kontrolli teha kontrollipunktis ning dokumentide kontrolli mujal kui piiripunktis (ELT L 321, 12.12.2019, lk 64).

            (4)  Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).

            (5)  Komisjoni 21. oktoobri 2021. aasta delegeeritud määrus (EL) 2021/2305, millega täiendatakse Euroopa Parlamendi ja nõukogu määrust (EL) 2017/625 eeskirjadega, mis käsitlevad juhtumeid ja tingimusi, mille puhul mahepõllumajanduslikud tooted ja üleminekuaja tooted vabastatakse ametlikust kontrollist, ja selliste toodete ametliku kontrolli kohta, ning millega muudetakse komisjoni delegeeritud määrusi (EL) 2019/2123 ja (EL) 2019/2124 (vt käesoleva Euroopa Liidu Teataja lk 5).

            (6)  Komisjoni 30. septembri 2019. aasta rakendusmäärus (EL) 2019/1715, millega kehtestatakse ametliku kontrolli teabehaldussüsteemi ja selle süsteemikomponentide toimimise eeskirjad (IMSOCi määrus) (ELT L 261, 14.10.2019, lk 37).

            (7)  Komisjoni 16. aprilli 2019. aasta rakendusmäärus (EL) 2019/1013 liitu sisenevatest teatavate looma- ja kaubakategooriate saadetistest etteteatamise kohta (ELT L 165, 21.6.2019, lk 8).

            (8)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

            (9)  Komisjoni 22. veebruari 2021. aasta rakendusmäärus (EL) 2021/279, millega kehtestatakse Euroopa Parlamendi ja nõukogu määruse (EL) 2018/848 (mis käsitleb mahepõllumajandusliku tootmise jälgitavuse ja nõuetele vastavuse tagamise kontrolle ja muid meetmeid ning mahepõllumajanduslike toodete märgistamist) üksikasjalikud rakenduseeskirjad (ELT L 62, 23.2.2021, lk 6).

            LISA
            I OSA

               VÄLJAVÕTE nr… EUROOPA LIITU IMPORDITAVATE MAHEPÕLLUMAJANDUSLIKE JA ÜLEMINEKUAJA TOODETE KONTROLLSERTIFIKAADIST

                                    1.

                                    Väljavõtte aluseks oleva kontrollsertifikaadi väljastanud kontrolliasutus või kontrollorgan.

                                    2.

                                    Vastavalt Euroopa Parlamendi ja nõukogu määrusele (EL) 2018/848: (1)

                                                ☐

                                                nõuetele vastavus (artikkel 46);

                                                ☐

                                                samaväärne kolmas riik (artikkel 48);

                                                ☐

                                                samaväärne kontrolliasutus või kontrollorgan (artikkel 57) või

                                                ☐

                                                samaväärsus kaubanduslepingu alusel (artikkel 47).

                                    3.

                                    Kontrollsertifikaadi viitenumber

                                    4.

                                    Kontrolliasutus või kontrollorgan

                                    5.

                                    Importija

                                    6.

                                    Päritoluriik

                                    7.

                                    Ekspordiriik

                                    8.

                                    Piiripunkt/kontrollipunkt/vabasse ringlusse laskmise koht

                                    9.

                                    Sihtriik

                                    10.

                                    Saadetise osadeks jagamisel saadud partii vastuvõtja

                                    11.

                                    Kauba kirjeldus
                                    Mahepõllumajanduslik või üleminekuaja toode CN-koodid Kategooria Pakkeüksuste arv Partii number Partii netomass
                                    ja algsaadetise netomass

                                    12.

                                    Sertifikaadi väljavõtet kontrollinud ja selle kinnitanud asjaomase pädeva asutuse kinnitus.
                                    Käesolev väljavõte kehtib eespool kirjeldatud partii suhtes, mis on saadud kaubasaadetise jagamisel partiideks; kaubasaadetise suhtes kehtib lahtris 3 nimetatud numbriga kontrollsertifikaadi originaaleksemplar.

                                                ☐

                                                Lubada ringlusse mahepõllumajandusliku tootena

                                                ☐

                                                Lubada ringlusse üleminekuaja tootena

                                                ☐

                                                Lubada ringlusse mittemahepõllumajandusliku tootena

                                                ☐

                                                Partiid ei või vabasse ringlusse lubada

                                          Lisateave:
                                    Ametiasutus ja liikmesriik:
                                    Kuupäev:
                                    Volitatud isiku nimi ja allkiri/kvalifitseeritud e-tempel

                                    13.

                                    Partii vastuvõtja kinnitus
                                    Kinnitame, et toodete vastuvõtmisel pakend või konteiner ja vajaduse korral kontrollsertifikaat:

                                                ☐

                                                vastavad määruse (EL) 2018/848 III lisa punktile 6; või

                                                ☐

                                                ei vasta määruse (EL) 2018/848 III lisa punktile 6.

                        Volitatud isiku nimi ja allkiri

                        Kuupäev:

                  II OSA

               MÄRKUSED KONTROLLSERTIFIKAADI VÄLJAVÕTTE NÄIDISE TÄITMISE KOHTA

                        Väljavõte nr …:

                        väljavõtte number vastab algsaadetise partiideks jagamise tulemusena saadud partii numbrile.

                        Lahter 1

                        :

                        väljavõtte aluseks oleva kontrollsertifikaadi väljastanud kolmanda riigi kontrolliasutuse või kontrollorgani nimi, aadress ja kood.

                        Lahter 2

                        :

                        sellesse lahtrisse märgitakse määruse (EL) 2018/848 sätted, millega reguleeritakse käesoleva väljavõtte väljastamist ja kasutamist; märkida asjaomane säte, mille alusel kõnealune kaubasaadetis imporditi, vt väljavõtte aluseks oleva kontrollsertifikaadi lahter 2.

                        Lahter 3

                        :

                        elektroonilise kaubanduse kontrolli- ja ekspertsüsteemi (TRACES) poolt aluseks olevale sertifikaadile automaatselt antud kontrollsertifikaadi number.

                        Lahter 4

                        :

                        saadetise osadeks jaganud ettevõtja kontrollimise eest vastutava kontrolliasutuse või kontrollorgani nimi, aadress ja kood.

                        Lahtrid 5, 6 ja 7

                        :

                        vt asjakohane teave väljavõtte aluseks oleva kontrollsertifikaadi kohta.

                        Lahter 8

                        :

                        kordumatu tähtnumbriline kood, mille TRACES on andnud piiripunktile või kontrollipunktile, mis ei ole Euroopa Parlamendi ja nõukogu määruse (EL) 2017/625 (2) artikli 53 lõike 1 punktis a osutatud piiripunkt või, kui see on asjakohane, Euroopa Liidus vabasse ringlusse laskmise kohale, sealhulgas riigile, kus tehakse ametlikku kontrolli partii kontrollimiseks vastavalt komisjoni delegeeritud määruse (EL) 2021/2306 (3) artikli 6 lõigetele 1 ja 2, ning kui saadetise kohta tehtud otsus kantakse kontrollisertifikaadi lahtrisse 30.

                        Lahter 9

                        :

                        sihtriik on kaubasaadetise esimese vastuvõtja riik Euroopa Liidus.

                        Lahter 10

                        :

                        algsaadetise partiideks jagamisel saadud partii vastuvõtja Euroopa Liidus.

                        Lahter 11

                        :

                        toodete kirjeldus, mis sisaldab järgmist:

                                    —

                                    märge selle kohta, kas tooted on mahepõllumajanduslikud või üleminekuaja tooted;

                                    —

                                    asjaomaste toodete puhul nõukogu määruses (EMÜ) nr 2658/87 (4) osutatud kombineeritud nomenklatuuri (CN) kood (võimaluse korral 8-numbriline tasand);

                                    —

                                    toote kategooria vastavalt komisjoni rakendusmääruse (EL) 2021/1378 (5) II lisale;

                                    —

                                    pakkeüksuste arv (kastide, karpide, kottide, ämbrite jne arv);

                                    —

                                    netomass väljendatuna asjakohastes ühikutes (netomass kilogrammides, liitrid jne) ja antud väljavõtte aluseks oleva kontrollsertifikaadi lahtris 13 märgitud netomass.

                        Lahter 12

                        :

                        selle lahtri peab täitma pädev asutus iga partii kohta, mis on saadud delegeeritud määruse (EL) 2021/2306 artikli 6 lõikes 6 ja artikli 7 lõikes 3 osutatud osadeks jagamise tulemusel.
                        Pädev asutus peab valima sobiva variandi, lisades vajaduse korral mis tahes asjakohaseks peetavat lisateavet. Eelkõige juhul, kui on valitud variant „Partiid ei või vabasse ringlusse lubada“, tuleb asjakohane teave esitada punktis „Lisateave“.
                        Toodete puhul, mille suhtes kohaldatakse piiripunktis ametlikku kontrolli, peab selle lahtri täitma piiripunkti pädev asutus.
                        Volitatud isiku allkiri on nõutav üksnes kuni 30. juunini 2022 paberkandjal kinnitatud kontrollsertifikaatide väljavõtete korral vastavalt delegeeritud määruse (EL) 2021/2306 artikli 11 lõikele 5.

                        Lahter 13

                        :

                        selle lahtri peab täitma kaubasaaja partii vastuvõtmisel, valides ühe variandi pärast määruse (EL) 2018/848 III lisa punktis 6 sätestatud kontrolli tegemist.
                        Vastavalt delegeeritud määruse (EL) 2021/2306 artikli 11 lõikele 5 on paberkandjal kinnitatud kontrollsertifikaatide väljavõtete puhul kuni 30. juunini 2022 nõutav kaubasaaja käsitsi allkiri.

               (1)  Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).

               (2)  Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).

               (3)  Komisjoni 21. oktoobri 2021. aasta delegeeritud määrus (EL) 2021/2306, millega täiendatakse Euroopa Parlamendi ja nõukogu määrust (EL) 2018/848 eeskirjadega, mis käsitlevad liitu importimiseks ette nähtud mahepõllumajanduslike ja üleminekuaja toodete saadetiste ametliku kontrolli ning kontrollsertifikaati (ELT L 461, 27.12.2021, lk 13).

               (4)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

               (5)  Komisjoni 19. augusti 2021. aasta rakendusmäärus (EL) 2021/1378, millega kehtestatakse teatavad eeskirjad mahepõllumajanduslike ja üleminekuaja toodete liitu importimisega tegelevatele kolmandate riikide ettevõtjatele, ettevõtjate rühmadele ja eksportijatele väljaantava sertifikaadi kohta ning tunnustatud kontrolliasutuste ja kontrollorganite loetelu kooskõlas Euroopa Parlamendi ja nõukogu määrusega (EL) 2018/848 (ELT L 297, 20.8.2021, lk 24).